Kosztolányi Dezső: Hajnali részegség
A feladatlap beadási határideje november 30. Az értékelés az alábbi szempontok szerint történik: 1) tartalmi minőség, 2) nyelvi minőség, 3) helyesírás 4) külalak (tiszta, rendezett írás A/4-es írólapon). A megoldások e-mailben is elküldhetők a sztaka@freemail.hu címre (A feladás határideje itt is legkésőbb nov. 30.)

1. A költemény műfaja hosszú vers. Ez a műfaj nem versszakokra, hanem gondolati egységekre tagolódik. Számozza meg az egységeket, és egy-egy mondatban fogalmazza meg ezek lényegi mondanivalóját. Pl. 

1. A fiktív vershelyzet bemutatása, az éjszakai éberség állapota. 

2. ...
3. ...stb.

2. Kosztolányi ötvenéves korában írta a költeményt, valószínűleg annak hatására, hogy megismerkedett a rendkívül szép és nála fiatalabb Radákovich Máriával. Mutasson rá, hogy a vers melyik részeiben utal finoman erre a kései szerelemre, és indokolja válaszát!
3. Értelmezze a bál (estély) költői képet! Milyen jelentést/jelentéseket tulajdonít a képnek? Válasza alapján milyen költői képnek nevezné?
4. A szakirodalomban a vers teljes szerkezetét (makroszerkezetét, a nagy egységek egymáshoz való viszonyát) a következőképpen írják le:

	Föld
	ég
	föld


vagy:

	valóság
	látomás
	valóság


A fenti megközelítések szerint hova esnének az egyes részek határai? Egyetért-e a fenti értelmezéssel? Indokolja válaszát!
5. A költemény típusa szerint látomás-vers. Soroljon fel még három látomás-verset a magyar irodalomból szerzővel együtt!
6. Az égi bál (5. egység) leírásában melyik, a korban ismert stílusirányzat jegyeit ismeri fel? Válaszát támassza alá néhány példával!
7.  Értelmezze röviden a költemény címét!
8. Rajzolja le az alábbi összetett költői kép szerkezetét, és nevezze meg a stíluseszközöket!
„s megforduló szemük kacsintva néz szét 

Ködébe csalfán csillogó eszüknek”
9. Hogyan értelmezné a fenti két sort?
10. Kosztolányi ebben a költeményében egyes szám második személyben beszél („elmondanám neked”, „nézd csak”, „de fönn, barátom”, „várj csak”). Értékelje ezt az olvasó felé irányuló gesztust! 
Budapest 2005. november 25.

